stanford-oval/wikipedia huggingface dataset:
Murtovesisieni
Aiheesta muualla

iNaturalist: Murtovesisieni (Ephydatia fluviatilis)
ITIS: Ephydatia fluviatilis (englanniksi)
UniProt: Taxonomy - Ephydatia fluviatilis (englanniksi)
University of Michigan, Animal Diversity Web (ADW): Ephydatia fluviatilis (englanniksi)
Global Biodiversity Information Facility (GBIF): Ephydatia fluviatilis (englanniksi)
Nerokoúros

| Nerokoúros Νεροκούρος |
| --- | --- |
 Nerokoúros
 Koordinaatit: 35°28′34″N, 24°02′10″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kaupunki
 – Kallikrates-koodi:  7401030201
Väkiluku (2011):  5 531
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Nerokoúros (kreik. Νεροκούρος; myös Nerokúros) on Kreikan kaupunki, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kaupunki kuului Elefthérios Venizéloksen kuntaan ja vuodesta 2011 lähtien Chanián kunnan Elefthérios Venizéloksen kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Νεροκούρου, Dimotikí Koinótita Nerokoúrou). Kaupungin väkiluku on 5 531 (vuonna 2011).
Nerokoúros sijaitsee noin viisi kilometriä Chanián kaupungin keskustasta eteläkaakkoon ja se on nykyään käytännössä Chanián esikaupunkialuetta. Sen itäpuolella sijaitsee Mourniés ja länsipuolella Tsikalariá. Nerokoúroksen nähtävyyksiin kuuluvat muun muassa minolaisaikaisen asutuksen, mukaan lukien niin kutsutun ”huvilan”, jäänteet noin vuodelta 1600 eaa. sekä koulumuseo.
Nerokoúroksen koulumuseo.
Nauvon keskiaikainen hylky

Nauvon keskiaikainen hylky on Nauvon ulkosaaristoon 1300-luvulla uponneen  puurakenteisen aluksen hylky. Hylky löydettiin sattumalta vuonna 1996 biologisten sukellustutkimusten yhteydessä. Uppoamispaikalta on löydetty kirkonkello, pronssipatoja sekä niiden osia, hioimia sekä 10–15 metrin mittaisen puurunkoisen aluksen jäänteitä. Meriarkeologisia kaivauksia on suoritettu elokuussa 2006. Kirkonkellon lisäksi hylystä on nostettu joitain metalliosia, jotka on jo konservoitu.
Uppoamispaikka sijaitsee Saaristomeren kansallispuistossa Storskärin saariryhmän alueella Egelskärin lähellä. Luonnonsuojelusyistä alueella liikkuminen on kielletty ilman kansallispuiston lupaa.
Aluksen jäänteet sekä lasti lepäävät merenpohjassa rinteessä noin 5–20 metrin syvyydessä alueella, jonka halkaisija on noin 30 metriä. Itse hylyn runko lepää vedenalaisessa kanjonissa ja on suurimmalta osaltaan hautautunut pohjasedimentin alle.
Aluksen keramiikkalastin osia on ajoitettu aiempien löytöjen perusteella 1310–1330-luvuille, ja ne ovat todennäköisesti alasaksilaista alkuperää nykyisen Kölnin lähettyviltä. Lastiin kuului myös norjalaista liuskekiveä sekä tanskalaista kalkkikiveä. Todennäköisesti alus oli haaksirikkoutuessaan matkalla jostain hansakaupungista Turkuun.
Aluksesta on lisäksi löytynyt ehjänä säilynyt tynnyri, jonka ympärille on muodostunut ruostekerros. Museoviraston meriarkeologisessa konservointilaboratoriossa suoritetuissa tutkimuksissa tynnyristä löytyi rautaharkkoja, jotka ovat todennäköisesti ns. Osmond-rautaa.
Aiheesta muualla

Museovirasto: Nauvon keskiaikainen haaksirikkopaikka
Márcio Santos

| Henkilötiedot |
| --- | --- | --- |
Koko nimi: Márcio Roberto dos Santos
Syntymäaika: 15. syyskuuta 1969 (ikä 55)
Syntymäpaikka:  São Paulo, Brasilia
Pelipaikka: Puolustaja
Lempinimi: Márcio Santos
Seurat
| Vuodet | Seura | O (M) |
| 1987–1990 1990–1991 1992 1992–1994 1994–1995 1995–1997 1997 1997–1999 2000 2001 2001 2002 2003 2003 2004–2006 |  Novorizontino  Internacional  Botafogo  Bordeaux  Fiorentina    Ajax  Atletico Mineiro  Sao Paulo  Santos  Gama  Shandong Luneng  Etti Jundiai  Bolivar  Joinville  Portuguesa Santista | 53 (3) 23 (2) 22 (0) 56 (4) 32 (2) 25 (1) ?  (?) 37 (1) ?  (?) ?  (?) 1  (0) ?  (?) 2  (0) ?  (?) ?  (?) |
Maajoukkue
| 1990–1997 |  Brasilia | 43 (5) |
 Seurajoukkueuran tilastot kattavat vain kansalliset sarjat.
Márcio Roberto dos Santos paremmin tunnettu nimellä Márcio Santos (s. 15. syyskuuta 1969 São Paulo, Brasilia) on brasilialainen jalkapalloilija. Hän oli pelipaikaltaan keskuspuolustaja. Márcio Santos voitti maailmanmestaruuden vuoden 1994 MM-kisoissa.
Márcio Santos edusti urallaan lukuisia seuroja pääasiallisesti Brasiliassa. Hän aloitti uransa vuonna 1987 Grêmio Esportivo Novorizontinossa. Euroopassa Márcio Santos edusti FC Girondins de Bordeaux'ta (1992–94), AC Fiorentinaa (1994–95) ja Ajaxia (1995–97). Seuratasolla Márcio Santos saavutti parhaan menestyksen Ajaxissa, jossa hän voitti vuonna 1996 muun muassa Hollannin liigamestaruuden ja Mestareiden liigan. Márcio Santos lopetti uransa vuonna 2004.
Márcio Santos otti 19. joulukuuta 1996 punaisen kortin tultuaan kentälle vaihdosta vain 19 sekuntia aikaisemmin. Se oli tuolloin nopein vaihtomiehen ottama punainen kortti Hollannin liigassa.
Brasilian jalkapallomaajoukkueessa Márcio Santos pelasi 42 maaottelua. Hän voitti maailmanmestaruuden vuonna 1994 ja Etelä-Amerikan mestaruuden vuonna 1997.
Seurat

1987–90 Novorizontino
1990–91 Sport Club Internacional
1992 Botafogo de Futebol e Regatas
1992–94 FC Bordeaux
1994–95 AC Fiorentina
1995–97 Ajax
1997 Clube Atlético Mineiro
1997–99 São Paulo Futebol Clube
2000 Santos Futebol Clube
2001 Jinan (Kiina)
2001 Sociedade Esportiva do Gama
2001 Loneng Taichan (Kiina)
2002 Etti Jundiaí
2003– toukokuu 2003 Club Bolívar (Bolivia)
toukokuu 2003 Joinville Esporte Clube
2004 Associação Atlética Portuguesa Santista
Saavutukset

Maailmanmestaruus 1994
Copa America 1997
Mestareiden liiga 1996
Intercontinental Cup 1995
Euroopan Supercup 1996
Hollannin mestaruus 1996
Campeonato Paulista 1998
Campeonato Gaúcho 1991
Hollannin Super Cup 1996
Aiheesta muualla

Pelaajakortti sambafoot.comissa
Brasilian joukkue – Jalkapallon MM-kilpailut 1994
1 Taffarel |
2 Jorginho |
3 Rocha |
4 Ronaldão |
5 Silva |
6 Branco |
7 Bebeto |
8 Dunga |
9 Zinho |
10 Raí |
11 Romário |
12 Zetti |
13 Aldair |
14 Cafu |
15 Santos |
16 Leonardo |
17 Mazinho |
18 Paulo Sérgio |
19 Müller |
20 Ronaldo |
21 Viola |
22 Gilmar |
Valmentaja Parreira
Nathan Gerbe

| Nathan Gerbe |
| --- | --- |
 Nathan Gerbe jäällä vuonna 2013.
Henkilötiedot
Syntynyt: 24. heinäkuuta 1987 (ikä 37) Oxford, Michigan, Yhdysvallat
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  vasen
Pituus:  165 cm
Paino:  80 kg
Pelaajaura
Pääsarjaura:  2008–2021
Aik. seurat:  Portland Pirates (AHL) Buffalo Sabres (NHL) Carolina Hurricanes (NHL) Genève-Servette HC(NLA) Columbus Blue Jackets (NHL) Cleveland Monsters (AHL)
NHL-varaus:  142. varaus, 2005 Buffalo Sabres
| Mitalit> Maa:   Yhdysvallat.Miesten jääkiekko.Nuorten MM-kilpailut  | Mitalit> Maa:   Yhdysvallat.Miesten jääkiekko.Nuorten MM-kilpailut  | Mitalit> Maa:   Yhdysvallat.Miesten jääkiekko.Nuorten MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Ruotsi 2007 | Jääkiekko |  |
| U18 MM-kilpailut  | U18 MM-kilpailut  | U18 MM-kilpailut  |  |
|  Kultaa | Tšekki 2005 | Jääkiekko |  |
|  Hopeaa | Valko-Venäjä 2004 | Jääkiekko |  |
Nathan Gerbe (s. 24. heinäkuuta 1987 Oxford, Michigan) on uransa lopettanut yhdysvaltalainen jääkiekkoilija. Hänen pelipaikkansa oli hyökkääjä.
Gerbe on hyvä luistelija sekä taitava käsistään, mutta häntä pidetään liian pienikokoisena huipulle;kenen mukaan? 165 senttimetriä pitkä Gerbe on NHL:n selvästi lyhyin pelaaja.
Ura > Ennen NHL:ää

Gerbe valittiin 16-vuotiaana USA Hockeyn junioreiden kehitysohjelmaan Ann Arboriin. Hän edusti maataan kahdesti alle 18-vuotiaiden MM-kilpailuissa, joista toisella kerralla, vuonna 2005, oli joukkueensa toiseksi paras pistemies Yhdysvaltojen viedessä kultamitalit kolmen vuoden tauon jälkeen. Buffalo Sabres varasi Gerben vuoden 2005 NHL-varaustilaisuudessa viidennellä kierroksella, numerolla 142.
Välittömästi farmiin menemisen tai Kanadan pääjunioriliigan sijaan Gerbe päätti liittyä Boston Collegeen, jossa ensimmäinen kausi meni totutteluun. Seuraavalla kaudella hänen tehonsa kuitenkin yli kaksinkertaistuivat, ja kolmannella kaudella hän oli jo ehdokkaana parhaalle yliopistopelaajalle annettavaan Hobey Baker Awardiin. Neljän joukkueen Frozen Four -lopputurnauksessa Gerbe teki yhteensä kahdeksan tehopistettä, valittiin turnauksen arvokkaimmaksi pelaajaksi, ja johdatti Boston Collegen yliopistomestaruuteen. Gerbe edusti maataan myös toistamiseen (ensimmäinen kerta 2006) nuorten maailmanmestaruuskilpailuissa, joissa Yhdysvallat otti pronssia.
Ura > NHL

Kolmannen yliopistovuoden jälkeen Gerben oli aika siirtyä ammattilaiskaukaloihin, ja toukokuussa Gerbe allekirjoitti hänet varanneen Buffalo Sabresin kanssa kolmen vuoden ja 2,55 miljoonan dollarin sopimuksen. Gerbe pelasi ensimmäisen ammattilaiskautensa  AHL-farmijoukkue Portland Piratesissa, ja erinomaisten otteiden ansiosta hän pääsi pelaamaan kymmenen NHL-ottelua sekä tuli valituksi AHL:n vuoden tulokkaaksi.
Toisella AHL-kaudellaan Gerbe valittiin liigan tähdistöotteluun, ja muutenkin hän pelasi pääosin farmipelejä. NHL-kokemusta Gerbelle tuli yhdeksän ottelua lisää, ja hänen maalitilinsä aukesi 9. joulukuuta 2009 3–0-kotivoitossa Washington Capitalsia vastaan. Yhteensä pisteitä kertyi viisi (kaksi maalia ja kolme maaliin johtanutta syöttöä).
Kaudesta 2010–2011 alkaen Gerbe pelasi kolme kautta kokonaan Sabresin NHL-miehistössä. Hän teki tuolla kaudella 31 tehopistettä, 16 maalia ja 15 syöttöpistettä, 64:ssä runkosarjaottelussa sekä kaksi tehopistettä, molemmat maaleja, seitsemässä pudotuspeliottelussa, kaudella 2011–2012 25 tehopistettä, kuusi maalia ja 19 syöttöpistettä, 62:ssa runkosarjaottelussa ja työsulun lyhentämällä kaudella 2012–2013 kymmenen tehopistettä, viisi maalia ja viisi syöttöpistettä, 42:ssa runkosarjaottelussa.
Heinäkuussa 2013 Gerbe teki vapaana pelaajana yksivuotisen ja kaksisuuntaisen sopimuksen Carolina Hurricanesin kanssa.
Helmikuussa 2020 Gerbe teki kahden vuoden jatkosopimuksen Columbus Blue Jacketsin kanssa.
Nationalföreningen för trafiksäkerhetens främjande

| Nationalföreningen för trafiksäkerhetens främjande (NTF) |
| --- | --- |

Perustettu:  1934
Toimiala:  liikenneturvallisuustyö
Toiminta-alue:   Ruotsi
Aiheesta muualla
Sivusto
Infobox OKVirheellinen NIMI-arvo: 
Nationalföreningen för trafiksäkerhetens främjande (lyh. NTF) on ruotsalainen liikenneturvallisuutta edistävä yhdistys. Se perustettiin vuonna 1934 Ruotsin tuolloisen liikenne- ja viestintäministerin Henning Leon aloitteesta. NTF:n valtakunnallinen toiminta on jaettu kymmeneen paikallisyhdistykseen.
NTF:n kokous vuonna 1951.
Aiheesta muualla

Yhdistyksen verkkosivut (ruotsiksi)
Neljäs valtiomahti

Neljäs valtiomahti on tarkoittanut alkujaan lehdistöä, mutta joukkotiedotusvälineiden sähköistyessä sillä voidaan tarkoittaa myös muuta mediaa. Montesquieun vallan kolmijako-opissa ensimmäinen valtiomahti on poliittinen päätösvalta, parlamentti (Suomessa eduskunta), toinen hallinnollinen toimeenpanovalta (Suomessa valtioneuvosto) ja kolmas näitä molempia valvova tuomiovaltaa käyttävä oikeuslaitos.
Lehdistö ja muu media vaikuttaa neljännen valtiomahdin tavoin valtiopäivälaitoksen päätöksentekoon, yleiseen käsitykseen hallituksen toimien onnistumisesta sekä yleiseen mielipiteeseen oikeuslaitoksen antamista tuomioista.
Nero 2000

| Nero 2000 |
| --- | --- |

Kehittäjä:  Bio-Syntax Method
Julkaisija:  Bio-Syntax Method
Julkaistu:  1987
Lajityyppi:  tietokilpailu
Pelimuoto:  yksinpeli, kaksinpeli
Alusta:  Commodore 64, MSX, MS-DOS
Lisää peliartikkeleitaVideopelien teemasivulla
Infobox OK   : 
Nero 2000 on suomalaisen Bio-Syntax Methodin kehittämä tietovisapeli, joka julkaistiin Commodore 64:lle, MSX:lle ja PC:lle vuonna 1987. Peliä voi pelata kaksinpelinä tai tietokonetta vastaan.
Pelin kysymykset on jaettu neljään kategoriaan. Kussakin kategoriassa on noin 500 kysymystä. Vastaukset pitää syöttää tekstinä täsmälleen oikeassa muodossa. Ennen vastaamista peli kysyy pistemäärää, joka vaikuttaa kysymyksen haastavuuteen. 50 pisteellä saa vaikeimmat kysymykset, 10 pisteellä helpoimmat. Tavoitteena on saada oikein vastaamalla sytytettyä kaikki lamput, minkä jälkeen peli päättyy. Pistemäärästä riippumatta pelin voittaa se pelaaja, joka saa kaikki lamput syttymään.
Vuonna 2022 pelistä ilmestyi Linuxille ilmainen parodiaversio nimeltä Spurdo 2000.[lähde? ]
Aiheesta muualla

Nero 2000 MobyGames-sivustolla
Neljäs tasavalta

Neljäs tasavalta voi tarkoittaa jotain ajanjaksoa useiden valtioiden historiassa. Se voi viitata ainakin seuraaviin:
Ranskan neljäs tasavalta (1946–1958)
”Tšekkoslovakian neljäs tasavalta” eli Tšekkoslovakian sosialistinen tasavalta (1948–1990)
Korean neljäs tasavalta (1972–1979)
Filippiinien neljäs tasavalta (1972–1986)
Ghanan neljäs tasavalta (vuodesta 1993)
Nigerian neljäs tasavalta (vuodesta 1999)
Naumachia

| Naumachia> Tiedot |
| --- | --- |
Toiminnassa:  1999–
Tyylilaji:  melodinen black metal melodinen death metal
Kotipaikka:  Wyszków, Puola
Laulukieli:  englanti
Jäsenet:  Tomasz "Soyak" Kiliński, kitara, laulu   Andrzej "Armand" Selwon, kitara   Anders "Astat" Johansen, rummut   Piotr "VX" Kopeć, kosketinsoitin  
Levy-yhtiö:  Empire Records, 2004–2007   Witching Hour Productions, 2009–  
Aiheesta muualla
Kotisivut
Infobox OKNimi-testi OK: 
Naumachia (ent. Overture) on puolalainen black/death metal -yhtye, joka on perustettu Wyszkówssa vuonna 1999.
Jäsenet

Anders "Astat" Johansen – rummut (2011–)
Tomasz "Soyak" Kiliński – kitara, laulu (1999–)
Andrzej "Armand" Selwon – kitara (1999–)
Piotr "VX" Kopeć – kosketinsoitin (2009–)
Entiset jäsenet
Yarpen – laulu
Luxas – bassokitara, laulu
Sebastian "Shock" Adaś – bassokitara
Michał "Kulak" Kulesza – bassokitara (1999)
Got – bassokitara
Hord Beraht – rummut
Grzegorz "Panzer" Golianek – rummut
Mariusz "Marianek" Mróz – rummut (1999–2000)
Grzesiek "Rob" – rummut
Mariusz "Koshen" Kozon – kosketinsoitin
Sławek "Mortifer" Kusterka – bassokitara (2009–2013)
Icanraz – rummut (2009–?)
Diskografia

Wrathorn (2004,  Empire Records, Adipocere Records)
Callous Kagathos (2007,  Empire Records)
Black Sun Rising (2009,  Witching Hour Productions)
Machine of Creation (2015,  Via Nocturna)
Aiheesta muualla

Naumachia Encyclopaedia Metallumissa (englanniksi)
Naumachia
| Soyak • Armand • VX • AstatYarpen • Luxas • Shock • Kulak • Got • Hord Beraht • Panzer • Marianek • Rob • Koshen • Mortifer • Icanraz |
| --- | --- |
Studioalbumit:  Wrathorn • Callous Kagathos • Black Sun Rising • Machine of Creation
Katso myös:  Hate • Atrophia Red Sun
Mäntsälän suojeluskunta

| Mäntsälän suojeluskunta |
| --- | --- |
Toiminnassa:  1917–1944
Osa joukkoa:  Suojeluskuntajärjestö
Tukikohta:  Mäntsälän suojeluskuntatalo
Sodat ja taistelut:  Suomen sisällissota 1918: Keravan taistelu Sääksjärven taistelu Pellingin retki  Mäntsälän kapina 1932
Mäntsälän suojeluskunta oli Mäntsälässä 1917–1944 toiminut suojeluskunta. Se taisteli Suomen sisällissodassa valkoisten puolella ja Mäntsälän kapinassa Lapuan liikkeen puolella.
Perustaminen ja sisällissota

Mäntsälän suojeluskunta perustettiin 20. elokuuta 1917 Sääksjärven Pohjoispään Seurahuoneella. Se oli aluksi Sääksjärven suojeluskunta ja sen jäseniksi liittyi tuolloin noin 30 miestä. Se harjoitteli kaksi kertaa viikossa. Apteekkari lahjoitti suojeluskunnalle kahdeksan vanhaa kätkössä ollutta Grafton-kivääriä. Lisäksi suojeluskunta käytti aseinaan muun muassa seipäitä ja urheiluseura Veljen voimistelusauvoja.
Tammikuussa 1918 suojeluskunnassa oli 75 jäsentä, joista 20 oli muilta kyliltä kuin Sääksjärveltä. 29. tammikuuta 1918 suojeluskunta komennettiin Sipooseen, mutta kun punaiset eivät hyökänneetkään sinne, joukot siirtyivät Keravalle. Suojeluskunta sai tulikasteensa Keravan taistelussa yrittäessään vallata Keravan rautatieaseman punaisilta. Valtaus epäonnistui ja Mäntsälän suojeluskunta koki ensimmäiset tappionsa: viisi suojeluskunnan jäsentä jäi vangiksi ja heidät surmattiin. Lisäksi kaksi suojeluskuntalaista haavoittui. Sääksjärven suojeluskunta oli Mäntsälän ainoa suojeluskunta, ja niinpä se siirtyi 1. helmikuuta kirkonkylään, jossa se majoittui kansakoululle ja kunnantalolle. Tässä vaiheessa Hirvihaara ja Ohkola olivat punaisten hallussa ja niistä tuli joitakin miehiä suojeluskuntaan.
3. helmikuuta suojeluskunta perääntyi Sääksjärvelle ja sieltä edelleen Askolan Monninkylään. 5. helmikuuta punaiset valtasivat Mäntsälän. Suojeluskunta kuitenkin palasi Sääksjärvelle mukanaan vahvistuksia Porvoosta. Valkoiset joukot pyrkivät valtaamaan kirkonkylän ja kohtasivat punaiset Sääksjärven taistelussa 7. helmikuuta. Taistelussa kaksi suojeluskunnan jäsentä kaatui, yksi katosi ja viisi haavoittui. Suojeluskunta otti kaksi vankia, joista toinen pakeni, mutta toinen tapettiin. Taistelun jälkeen suojeluskunta perääntyi taas Monninkylään. Tämän jälkeen suojeluskuntalaiset osallistuivat Pellingin retkeen siirtymällä osittain Porvooseen ja edelleen hiihtäen Pellinkiin. Osa suojeluskuntalaisista alkoi palata koteihinsa, mutta osa jäi piileskelemään metsiin. Punaiset vakiinnuttivat valtansa Mäntsälässä.
Huhtikuussa punaiset alkoivat perääntymään maahan saapuneita saksalaisia joukkoja. He poistuivat Porvoosta Mäntsälään, jonka myötä Sääksjärven suojeluskunta harjoitteli pari viikkoa Porvoossa. Huhtikuun lopulla punaiset perääntyivät Mäntsälästä. Tämän jälkeen suojeluskunta saapui sinne. Suojeluskuntalaiset alkoivat etsimään vallankumoukseen osallistuneita sekä vangita ja surmata heitä. Meijeristä tehtiin punaisten vankila, josta vankeja kuljetettiin pikaoikeudenkäyntien jälkeen hautausmaan luo ruumishuoneen seinää vasten ammuttavaksi. Kostotoimet kestivät vuoteen 1919 asti.
Sisällissodan jälkeen

Mäntsälän kunnanvaltuusto kokoontui toukokuussa 1918 ja antoi 20 000 markkaa taloudellista tukea Sääksjärven suojeluskunnalle, josta kasvoi seuraavina vuosina Mäntsälän suojeluskunta. Vuonna 1919 valtuusto antoi 50 000 markkaa avustusta. Vasemmisto vastusti suojeluskunnan tukemista. Vielä vuonna 1922 sitä tuettiin, mutta sen jälkeen ei enää pitkään aikaan. Mäntsälän kunnanvaltuustossa oli vasemmistoenemmistö vuoteen 1947 asti.
Mäntsälän kartano lahjoitti tontin ja maanviljelijät tukkeja Mäntsälän suojeluskuntataloa varten. Lisäksi rakennusta varten otettiin 750 000 markan laina. Talon vihkiäisjuhlat pidettiin 26. elokuuta 1926. Kunnan tuella tehtiin keräys, jonka avulla pystytettiin surmansa saaneiden suojeluskuntalaisten muistomerkki. Siinä oli 32 nimeä ja se paljastettiin myös vuonna 1926.
Mäntsälän suojeluskunta osallistui Lapuan liikkeen jäsenten käynnistämään Mäntsälän kapinaan vuonna 1932. Kun kapina epäonnistui, suojeluskunnan toiminta laamantui vuosiksi.
Moskovan välirauhan mukaisesti suojeluskunnat jouduttiin vuonna 1944 lakkauttamaan. Kokouksessaan 2. marraskuuta 1944 Mäntsälän suojeluskunta lahjoitti talonsa ja tonttinsa kahdelle urheiluseuralle, Veljelle ja Versolle. Seuraavana päivänä suojeluskunta lakkautettiin.
NHLGamer

| NHLGamer |
| --- | --- |
Perustettu:  2004
Perustaja:  Kenneth Lehtinen
Toimiala:  Esports
Aiheesta muualla
Sivusto
Infobox OKNimi-testi OK: 
NHLGamer on NHL-pelisarjan kilpapelaamisen yhteisö Euroopassa. Sivusto järjestää 6vs6- ja 1vs1-pelitilan välisiä turnauksia ja liigoja, joista tunnetuin on 6vs6-pelitilassa kilpailtava monikansallinen ECL (European Championship League). ECL jakautuu viiteen eri divisioonaan jotka ovat Neo, Core, Lite, Pro ja Elite. Elite on divisioonista kovatasoisin, ja sarjapaikan saamiseksi vaaditaan menestystä ensin Neo-, Core-, Lite- ja sitten Pro-sarjasta. Saksalla ja Venäjällä on myös oma liiga. Helmikuussa 2019 yhteisö laajentui Pohjois-Amerikkaan, ja vielä saman vuoden huhtikuussa Ruotsi sai oman liigansa.
Tammikuussa 2022 NHLGamer uudisti brändinsä ja jatkaa nimellä SportsGamer. Uuden brändäyksen tavoitteeksi todettiin laajentaminen yhä useamman urheilupelin pariin.
Liigat

ECL (European Championship League)
GCL (German Championship League)
RCL (Russian Championship League)
NACL (North American Championship League)
SCL (Swedish Championship League)
FCL (Finnish Championship League)
Turnaukset

IS Cup
Summer Cup
Elite-joukkueet ECL 9 -kaudelle

Almost Famous
BRAYCE Phantoms
Checkmate
Linköping HC
Färjestad BK
HAVU Gaming
Luleå Hockey
Miracle
Poggers
Parru
Roots
Symphony
Synergy Hockey
Tiki Talk
Unlucky Boys HC
Mestarit

| Kausi | Voittaja | Loppuotteluvastustaja | Otteluvoitot |
| --- | --- | --- | --- |
| ECL 1 | Nordic Blizzard | Carlsberg HC | 4-2 |
| ECL 2 | Mukimiehet | Victorious Secret HC | 4-3 |
| ECL 3 | X Factor | Finnish Roosters | 4-0 |
| ECL 4 | Laser HT | Dynasty | 4-3 |
| ECL 5 | Aapon Taikasauva | SJK eSports | 4-1 |
| ECL 6 | Carlsberg HC | Northern Ascedancy | 4-1 |
| ECL 7 | Filadelphia | Symphony | 4-2 |
| ECL 8 | Written In The Stars | Filadelphia | 4-1 |
| ECL 9 | Linköping HC | HAVU Gaming | 4-3 |
Mä tuun

| Mä tuun> Jag kommer |
| --- | --- |
Tyyli:  draama
Kestoaika:  13–19 minuuttia
Pääosissa:   Mathilda Kruse  Viivi Lindberg 
Alkuperämaa:   Suomi
Alkuperäiskieli:  ruotsi
Verkko:   Yle Areena  Yle Teema & Fem 
Julkaistu:  2020
Tuotantokausia:  1
Jaksoja:  8
Tuotanto
Tuottaja(t):  Inka Hietala
Vastaava(t) tuottaja(t):   Leila Lyytikäinen  Elina Pohjola 
Ohjaaja(t):  Elin Gronblom
Käsikirjoittaja(t):  Helmi Tolonen
Leikkaaja(t):  Kenneth Klaile
Lavastaja(t):  Mia-Irene Sundqvist
Kuvaaja(t):  Mimmo Hildén
Tuotantoyhtiö(t):  Citizen Jane Productions
Aiheesta muualla
IMDb 
Mä tuun (ruots. Jag kommer) on suomenruotsalainen kahdeksanosainen nuortensarja, jonka pääosissa näyttelevät Mathilda Kruse ja Viivi Lindberg. Sarjan kaikki kahdeksan jaksoa julkaistiin Yle Areenassa 20. joulukuuta 2020. Televisiossa ne esitettiin kolmena sunnuntaina helmikuussa 2021.
Sarja kertoo 17-vuotiaasta Estheristä, joka käy kuvitteellista Ballebon seksipositiivista lukiota. Koko ajan seksiä ajatteleva Esther on koulussa näkymätön hahmo, mutta hän saa avukseen koulun suosituimman tytön, Lindan, jonka avulla hän yrittää saada koulun poikien huomion.
Sarjan budjetti oli 638 000 euroa, josta Suomen elokuvasäätiön osuus oli 138 580 euroa.
Rooleissa

| 0 | 1 | 2 |
| --- | --- | --- |
|  Mathilda Kruse  | … |  Esther   |
|  Viivi Lindberg  | … |  Linda   |
|  Marc Svahnström  | … |  rehtori   |
|  Niklas Grundström  | … |  Estherin isä   |
|  Nina Hukkinen  | … |  kirjastonhoitaja   |
|  Rebecca Nugent  | … |  Nena   |
|  Selina Ukkonen  | … |  Minou   |
|  Teemu Kippola  | … |  Erik   |
|  Walter Kloo  | … |  Calle   |
|  Oliver Ahnlund  | … |  Basse   |
|  Noa Paul  | … |  Filip   |
|  Karl Sederholm  | … |  Jeppe   |
|  Lauri Tarvainen  | … |  Niku   |
|  Danielle Engström  | … |  Aili   |
|  Valo Sauri  | … |  Roy   |
|  Mirja Oksanen  | … |  johtokunnan puheenjohtaja   |
|  Rasmus Blomqvist  | … |  opettaja  |
Jaksot

| Jakso | Jakson nimi | Julkaisu Yle Areenassa Ensiesitys Yle Teema & Fem -kanavalla |
| --- | --- | --- |

| 1 | Tässä koulussa kaikkia panettaa  Alla i den här skolan är kåta | 20. joulukuuta 2020 (Yle Areena) 14. helmikuuta 2021 (Yle Teema & Fem) |
| 2 | Kukaan ei halua panna neitsyttä  Ingen vill ligga med en oskuld | 20. joulukuuta 2020 (Yle Areena) 14. helmikuuta 2021 (Yle Teema & Fem) |
| 3 | Klamydiatesti  Klamydiatest | 20. joulukuuta 2020 (Yle Areena) 14. helmikuuta 2021 (Yle Teema & Fem) |
| 4 | Budicall  Budicall? | 20. joulukuuta 2020 (Yle Areena) 21. helmikuuta 2021 (Yle Teema & Fem) |
| 5 | Panokonsultti  Knullkonsult | 20. joulukuuta 2020 (Yle Areena) 21. helmikuuta 2021 (Yle Teema & Fem) |
| 6 | Oletko vanilja?  Är du vanilj? | 20. joulukuuta 2020 (Yle Areena) 21. helmikuuta 2021 (Yle Teema & Fem) |
| 7 | En ole ikinä...  Jag har aldrig... | 20. joulukuuta 2020 (Yle Areena) 28. helmikuuta 2021 (Yle Teema & Fem) |
| 8 | Naistenpäivä ja lakko  Kvinnodag och strejk | 20. joulukuuta 2020 (Yle Areena) 28. helmikuuta 2021 (Yle Teema & Fem) |
Aiheesta muualla

Mä tuun Yle Areenassa